Hallituksen kokous 4 / 2022 Pöytäkirja

Aika: 15.10.2022 klo 14

Paikka: Teams-kokous

Läsnä: Heli Hyttinen (pj), Mori Näres (siht), Petteri Mustonen, Eeva Sauri, Heikki Sauri, Markku Sauri, Olli Sauri (suvunpää)

1. Kokouksen avaus, päätösvaltaisuus ja läsnäolijoiden toteaminen

Puheenjohtaja avasi kokouksen. Kokouslinkki ja esityslista on lähetetty jäsenille sähköpostitse 3.10. Todettiin kokous päätösvaltaiseksi, sillä paikalla oli 6 hallituksen jäsentä.

2. Työjärjestyksen hyväksyminen

Hyväksyttiin työjärjestys seuraavin muutoksin:

Kohta 3: pöytäkirjan päiväys on 18.5.

Kohta 5: käsitellään lisäksi jäsenrekisteriselosteen ja sukututkimusrekisteriselosteet vastuuhenkilöiden osalta sekä keskustellaan sukuseuran arkiston säilytyksestä.

3. Edellisen kokouksen pöytäkirjan (18.5.2022) hyväksyminen

Hyväksyttiin pöytäkirja 3 / 2022 (18.5.).

4. Hallituksen järjestäytyminen

Hallituksen sihteeriksi valittiin Mori Näres, varapuheenjohtajaksi Markku Sauri ja rahastonhoitajaksi Pirjo Jalli.

5. Jäsenrekisterin ylläpitäjä, jäsen- ja sukututkimusrekisteriselosteiden päivitys sekä sukuseuran arkiston säilytys

Jäsenrekisterin ylläpitäjäksi valittiin sihteeri Mori Näres. Markku Sauri päivittää ylläpitäjän tiedot rekisteriselosteeseen.

Olli Sauri jatkaa sukutaulujen ja sukupuun päivitystä ja ylläpitoa.

Sukuseuran arkistosta todettiin seuraavaa:

Tällä hetkellä paperiset pöytäkirjat (tallennettuina myös muistitikuille) ovat Heli Hyttisellä (edellisen kauden sihteeri). Talousasiakirjat ovat rahastonhoitaja Pirjo Jallilla. Sukuseuran kirjasto (noin 10 kirjaa) on Pirjo Lähteenmäellä.

Keskusteltiin kasvavan arkiston säilytyksestä. Todettiin, että pöytäkirjojen allekirjoitukset voi jatkossa hoitaa sähköisesti sähköpostin välityksellä, jolloin viralliset pöytäkirjat voi myös arkistoida sähköisesti.

Jossakin vaiheessa voidaan myös digitoida vanhat pöytäkirjat, jolloin ne on helpompi arkistoida.

6. Kotisivujen uudistaminen

Markku Sauri, Olli Sauri ja Mori Näres laativat uusien kotisivujen rakenteen ja toimittavat sen valmiina Auri Närekselle, joka on luvannut toteuttaa uudet kotisivut. Rakennetyöryhmän tavoiteaikataulu on saada rakenne valmiiksi vuoden loppuun mennessä

7. Pienimuotoisen kirjan laatiminen

Puheenjohtaja edistää kirja-asiaa esityslistan mukaisesti ja jakaa tarkempia vastuita asian edetessä.

8. Taloustilanne

Pankkitilin saldo 30.9.2022 on 2505,31 €. Kaudella 2019-2022 maksettiin jäsenmaksuja yhteensä 2190 €.

9. Jäsenkirjeen lähettäminen

Puheenjohtaja laatii jäsenkirjeen, joka postitetaan sähköpostitse jäsenille ennen joulua. Sihteeri hoitaa jäsenkirjeen postituksen.

10. Hallituksen seuraavat kokoukset

Tilinpäätöskokous voidaan pitää sähköpostitse alkuvuodesta. Tarpeen mukaan voidaan pitää Teams-kokous jo aiemminkin mm. kotisivu- tai kirja-asioiden edistyessä.

Kesällä kokoonnutaan yhteisesti paikan päällä. Kokoukseen osallistuneiden keskuudessa heinäkuu sai ajankohtana eniten kannatusta. Kokoontumispaikkana voisi olla esimerkiksi Orivesi (Markku Saurin kesäpaikka, todettiin sijainniltaan keskeiseksi) tai Paimio (Pirjo Lähteenmäen koti). Ajankohtaan ja paikkaan palataan tarkemmin myöhemmin.

11. Muut asiat

Muita asioita ei ollut.

12. Kokouksen päättäminen

Puheenjohtaja päätti kokouksen klo 14.55.

Heli Hyttinen Mori Näres

Puheenjohtaja Sihteeri